5 Ιουλίου 2018

Ανακοίνωση

Μηνιαία Έκδοση AξIAnumbers

**Ο Όμιλος Χρηματιστηρίου Αθηνών κυκλοφορεί το Μηνιαίο Στατιστικό Δελτίο του Ιουνίου 2018. Τον Ιούνιο 2018 τα βασικά στατιστικά στοιχεία της αγοράς ήταν τα εξής:**

* **Η συνολική κεφαλαιοποίηση του Χρηματιστηρίου Αθηνών (ATHEX) έκλεισε στα €42,40 δισ., αυξημένη κατά 1,0% από τον προηγούμενο μήνα. Εάν δεν ληφθεί υπόψη η κεφαλαιοποίηση που κατέχει το ΤΧΣ, η αύξηση αγγίζει το 0,9%.**
* **Οι εισροές κεφαλαίων από ξένους επενδυτές στην Ελληνική Αγορά, κατά την διάρκεια του Ιουνίου, ήταν λιγότερες από τις εκροές.**
* **Η συμμετοχή των ξένων επενδυτών στη συνολική κεφαλαιοποίηση της Ελληνικής αγοράς ανέρχεται σε 67,5% έναντι 67,2% στο τέλος του προηγούμενου μήνα, καταγράφοντας αύξηση της τάξεως του 0,4%. Ωστόσο, συνυπολογίζοντας την συμμετοχή του ΤΧΣ (1.679,18 εκατ. ευρώ ή 4,0%) στη συνολική κεφαλαιοποίηση της Ελληνικής αγοράς η συμμετοχή των ξένων επενδυτών ανέρχεται σε 64,8% έναντι 64,6% τον προηγούμενο μήνα παρουσιάζοντας αύξηση της τάξεως του 0,4%.**
* **Συνολική αξία συναλλαγών €1,04 δις (μειωμένη κατά 39,1% σε σχέση με τον προηγούμενο μήνα και μειωμένη κατά 37,4% σε σχέση με τον ίδιο μήνα του προηγούμενου έτους).**
* **Ο συνολικός αριθμός των αξιών που μεταβιβάστηκαν λόγω διακανονισμού χρηματιστηριακών συναλλαγών ανήλθε στα 701.653.478 τεμάχια καταγράφοντας μείωση 33,7% σε σχέση με τον προηγούμενο μήνα (1.058.550.419 τεμάχια) και μείωση 61,6% σε σχέση με τον Ιούνιο του 2017 (1.827.562.914 τεμάχια).**
* **Οι ξένοι επενδυτές τον Ιούνιο 2018 πραγματοποίησαν το 57,2% της συνολικής αξίας συναλλαγών.**
* **15,35 χιλιάδες Ενεργές Μερίδες επενδυτών (από 22,85 χιλιάδες τον προηγούμενο μήνα).**
* **656 Νέες Μερίδες επενδυτών (από 948 τον προηγούμενο μήνα).**
* **Κέρδη της τάξης του 0,2% στην τιμή του Γενικού Δείκτη Τιμών του Χρηματιστηρίου Αθηνών από το τέλος του προηγούμενου μήνα.**

Η Αξία Συναλλαγών του Ιουνίου 2018 έφτασε τα **€1.036,96 εκατ.** (*βλ.* *γράφημα 1*) σημειώνοντας **μείωση** **κατά 39,1%** από τη συναλλακτική δραστηριότητα του προηγούμενου μήνα που ήταν €1.703,66 εκατ. Σε σχέση με τον Ιούνιο του 2017 που η αξία συναλλαγών ήταν €1.657,20 εκατ., σημειώθηκε μείωση της τάξης του 37,4%.

*Γράφημα 1*

Αντίστοιχα, η **Μέση Ημερήσια Αξία Συναλλαγών** του Ιουνίου 2018 ήταν **€49,38 εκατ.,** μειωμένη σε σχέση με την αντίστοιχη του προηγούμενου μήνα (€81,13 εκατ.) και μειωμένη της αντίστοιχης του ίδιου μήνα του προηγούμενου έτους (€78,91 εκατ.).

Ο **αριθμός των** **Ενεργών Μερίδων** για το μήναΙούνιο 2018ανήλθε στις **15.347** έναντι 22.850 κατά τον προηγούμενο μήνα (τον Ιούνιο του 2017 ο αριθμός των ενεργών μερίδων ανήλθε στις 28.186).

Τον Ιούνιο 2018 δημιουργήθηκαν **656** **Νέες Μερίδες Επενδυτών** έναντι 948 νέων Μερίδων που δημιουργήθηκαν τον προηγούμενο μήνα.

Η **Κεφαλαιοποίηση του Χρηματιστηρίου Αθηνών (ATHEX)** στο τέλος του μήνα υπολογίστηκε στα **€42,40 δισ.** *(βλ. γράφημα 2).* Σε σχέση με την αντίστοιχη κεφαλαιοποίηση του προηγούμενου μήνα που ήταν €42,00 δισ., σημειώθηκε **αύξηση της τάξης του 1,0%,** ενώ συγκρινόμενη με την αντίστοιχη κεφαλαιοποίηση του ίδιου μήνα του προηγούμενου έτους που ήταν €45,35 δισ., σημειώθηκε μείωση κατά 6,5%.

*Γράφημα 2*

**Ανάλυση Συναλλαγών βάσει κατηγορίας επενδυτών**

Τον Ιούνιο 2018 **οι ξένοι επενδυτές στο σύνολό τους εμφάνισαν εκροές της τάξης των** **€30,60 εκατ**. Οι **μεγαλύτερες εκροές** προέρχονται από Λοιπά Χρηματοπιστωτικά Ιδρύματα (€61,07 εκατ.), Πιστωτικά Ιδρύματα & Πολυμερείς Αναπτυξιακές Τράπεζες (€10,86 εκατ.) και Οργανισμούς ΕΕ (€9,14 εκατ.), ενώ οι **μεγαλύτερες εισροές** προέρχονται από Μη Χρηματοπιστωτικές Επιχειρήσεις (€22,55 εκατ.), Ετ. Επενδύσεων Χαρτοφυλακίου, Ετ. Επενδύσεων σε Ακίνητη Περιουσία, Λοιπά Αμοιβαία Κεφάλαια (€13,53 εκατ.), Ασφαλιστικές Εταιρείες (€11,98 εκατ.), Ιδιωτικά Μη Κερδοσκοπικά Ιδρύματα (€1,31 εκατ.), Ιδιώτες, Ελεύθερους Επαγγελματίες, Αγρότες & Ατομικές Επιχειρήσεις (€1,12 εκατ.).

Οι **Έλληνες επενδυτές εμφανίζονται αγοραστές,** **με εισροές κεφαλαίων ύψους €30,54 εκατ**. Οι **μεγαλύτερες εισροές** προέρχονται από Μη Χρηματοπιστωτικές Επιχειρήσεις (€11,88 εκατ.), Λοιπά Χρηματοπιστωτικά Ιδρύματα (€9,62 εκατ.), Ετ. Επενδύσεων Χαρτοφυλακίου, Ετ. Επενδύσεων σε Ακίνητη Περιουσία, Λοιπά Αμοιβαία Κεφάλαια (€7,95 εκατ.), Αμοιβαία Κεφάλαια Χρηματαγοράς (€5,98 εκατ.), Πιστωτικά Ιδρύματα & Πολυμερείς Αναπτυξιακές Τράπεζες (€3,50 εκατ.) και Επαγγελματικά Ταμεία Ιδιωτικής Ασφάλισης (€2,70 εκατ.), ενώ **οι μεγαλύτερες εκροές** προέρχονται από Ιδιώτες, Ελεύθερους Επαγγελματίες, Αγρότες & Ατομικές Επιχειρήσεις (€9,99 εκατ.), Ασφαλιστικές Εταιρείες (€1,32 εκατ.).

Οι **ξένοι επενδυτές** τον Ιούνιο 2018 **πραγματοποίησαν το 57,2% των συναλλαγών** (σε σχέση με το 55,9% τον προηγούμενο μήνα ενώ τον Ιούνιο του 2017 είχαν πραγματοποιήσει το 56,2% των συναλλαγών) *(βλ. γράφημα 3)*.

Οι **Έλληνες Ιδιώτες επενδυτές** (Ιδιώτες, Ελεύθεροι Επαγγελματίες, Αγρότες & Ατομικές Επιχειρήσεις) τον Ιούνιο 2018 **πραγματοποίησαν το 17,5% των συναλλαγών** (τον προηγούμενο μήνα πραγματοποίησαν το 15,0% των συναλλαγών, ενώ τον ίδιο μήνα του προηγούμενου έτους είχαν πραγματοποιήσει το 19,8% των συναλλαγών) *(βλ. γράφημα 3)*.

Γράφημα 3

**Συμμετοχή Επενδυτών στο Χρηματιστήριο Αθηνών**

Η **συμμετοχή των ξένων επενδυτών** στην κεφαλαιοποίηση του Ελληνικού Χρηματιστηρίου στο τέλος του μήνα -συνυπολογίζοντας την συμμετοχή του ΤΧΣ- ανήλθε στο **64,8%** έναντι 64,6% που είχε διαμορφωθεί στο τέλος Μαΐου 2018, παρουσιάζοντας **αύξηση**, ενώ χωρίς την συμμετοχή του ΤΧΣ το ποσοστό αυτό διαμορφώθηκε στο 67,5% έναντι 67,2%. Τον ίδιο μήνα του προηγούμενου έτους η συμμετοχή των ξένων επενδυτών ήταν 62,3% συνυπολογίζοντας την συμμετοχή του ΤΧΣ και 65,4% χωρίς την συμμετοχή του ΤΧΣ (*βλ. γράφημα 4*).

Οι **Έλληνες επενδυτές** στο τέλος του μήνα κατείχαν το 35,1% του συνόλου της κεφαλαιοποίησης των μετοχών στο Χ.Α. (*βλ. γράφημα 4*).

*Γράφημα 4*

**Σημείωση**: Στο πιο πάνω γράφημα τα ποσοστά που υπολείπονται για το 100% της συμμετοχής ανήκουν σε Λοιπούς – αταξινόμητους επενδυτές και είναι κάτω του 2%.

**Για περισσότερες πληροφορίες:**

Ειρήνη Χωριανοπούλου, Τηλ. 210 3366 565, e-mail: I.Chorianopoulou@athexgroup.gr

Εκδόσεις και Αναφορές του Χρηματιστηρίου

Επισκεφθείτε το σχετικό [σύνδεσμο](http://www.athexgroup.gr/el/web/guest/statistics-publications).

Τηλ: 210 33 66 565, e-mail: Information-Services-Dpt@athexgroup.gr

Σχετικά με τον Όμιλο Χρηματιστηρίου Αθηνών

Το **Χρηματιστήριο Αθηνών** από την ίδρυσή του, το 1876, συμμετέχει σταθερά στις οικονομικές και επιχειρηματικές εξελίξεις της χώρας.

Ο Όμιλος του Χρηματιστηρίου Αθηνών υποστηρίζει την ανάπτυξη και οργάνωση της Ελληνικής Κεφαλαιαγοράς. Λειτουργεί τις αγορές αξιών και παραγώγων, την εναλλακτική αγορά ενώ παράλληλα διενεργεί την εκκαθάριση και το διακανονισμό των συναλλαγών.

Το Χρηματιστήριο, μέσω των αγορών του, προσφέρει λύσεις και εργαλεία χρηματοδότησης στις επιχειρήσεις, διευρύνει τις επιλογές των επενδυτών παρέχοντας ένα ασφαλές, σταθερό και εύκολο περιβάλλον πλήρως εναρμονισμένο με τις διεθνείς πρακτικές και το Ευρωπαϊκό κανονιστικό πλαίσιο. Κατέχει δε το διεθνές πρότυπο επιχειρησιακής συνέχειας ISO22301 για το σύνολο των εταιρειών του, καθώς επίσης και για όλες τις επιχειρησιακές λειτουργίες και παρεχόμενα προϊόντα & υπηρεσίες.

Σε μια περίοδο που ο ρόλος των χρηματιστηριακών αγορών στην εξεύρεση εναλλακτικών τρόπων χρηματοδότησης των επιχειρήσεων, σε πανευρωπαϊκό επίπεδο, ενισχύεται σημαντικά, εμείς στον Όμιλο Χρηματιστηρίου Αθηνών έχουμε προχωρήσει σε μια σειρά πρωτοβουλιών και δράσεων με στόχο να αναδείξουμε την ελκυστικότητα της Ελληνικής Κεφαλαιαγοράς και να προβάλουμε τις εταιρίες μας στη διεθνή επενδυτική κοινότητα.

Οι μετοχές του Ομίλου διαπραγματεύονται στην Κύρια Αγορά του Χρηματιστηρίου Αθηνών (Σύμβολο: EXAE).

Συνοπτικές πληροφορίες για την αγορά και τον Όμιλο του Χρηματιστηρίου Αθηνών μπορείτε να βρείτε στον [σύνδεσμο](http://www.helex.gr/el/ir) καθώς και στην ιστοσελίδα του [www.athexgroup.gr](http://www.athexgroup.gr).